|  |  |  |
| --- | --- | --- |
| **RAPORTI I VLERËSIMIT TË NDIKIMIT** | |  |
| **EMËRTIMI I PROPOZIMIT TË POLITIKËS** | Projektligj “Për disa ndryshime dhe shtesa në ligjn nr 8331, datë 21.04.1998 “Për ekzekutimin e vendimeve penale”. | |
| **MINISTRIA UDHËHEQËSE** | Ministria e Drejtësisë | |
| **FAZA E POLITIKËS/VLERËSIMIT TË NDIKIMIT** | Konsultim | |
| **BURIMI I PROPOZIMIT TË POLITIKËS** | I brendshëm | |
| **DIREKTIVË/RREGULLORE E BE-së** | Jo e zbatueshme | |
| **PUBLIKIMET DHE STRATEGJITË E LIDHURA** | Programi i Qeverisë Shqiptare 2017-2021, pika 3.1 Shteti Ligjor dhe Drejtësia e Re | |
| **DATA E KONSULTIMIT PUBLIK** |  | |
| **DATA E VLERËSIMIT TË NDIKIMIT** |  | |
| **A E KA SHQYRTUAR KRYEMINISTRIA VLERËSIMIN E NDIKIMIT?**  **NËSE PO, JEPNI DATËN E SHQYRTIMIT** | Jo | |
| **NUMRI I VLERËSIMIT TË NDIKIMIT** | [2018– MD- 01] | |
| **TE DHËNA KONTAKTI**  **(EMRI, E-MAIL, NUMRI I TELEFONIT TË PERSONIT TË KONTAKTIT)** |  | |
|  | | |
| **PJESA 1: PËRMBLEDHJE EKZEKUTIVE**  **(Maksimumi 2 faqe)** | | |
| **PËRKUFIZIMI I PROBLEMIT**  *Cili është problemi në shqyrtim dhe cilat janë shkaqet e tij? Pse është e nevojshme ndërhyrja qeverisë?*  Në kuadër të angazhimit të qeverisë shqiptare për reformimin dhe ridezinjimin e sistemit të drejtësisë, ku sipas Programit të Qeverisë Shqiptare 2017.2018, pika 3.1 Shteti Ligjor dhe Drejtësia e Re, pjesë e rëndësishme e këtij procesi reformimi do të jenë edhe institucionet penitenciare, burgjet dhe paraburgimet, shërbimi i provës si dhe ekzekutimi i vendimeve penale, me qëllim rritjen në mënyrë efektive të veprimtarisë së këtyre institucioneve ligjzbatuese në ekzekutimin e vendimeve penale.  Problematikat e konstatuara në praktikë gjatë ekzekutimit të vendimeve penale kanë sjellë nevojën e ndërhyrjes në kuadër të reformës në sistemin penitenciarë të ndërmarrë nga Programi i Qeverisjes si dhe Ministria e Drejtësisë duke përmirësuar legjislacionin mbi sistemin e policisë së burgjeve, të shërbimit të provës, shërbimit të kontrollit të brendshëm si dhe të drejtat dhe trajtimin e të dënuarve në sistemin e burgjeve.  Kodi i Drejtësisë penale për të Mitur (ligj nr.37/2017) ngarkon në një sërë dispozitash të tij institucionin që ekzekutojnë vendimet penale si dhe konceptet e reja në Kodin e Drejtësisë Penale për të Miturit detyrimisht passjell rritje të volumit të punës së këyyre institucioneve. Në këtë aspekt, ky projektligj synon përqasjen dhe harmonizimin me parashikimet e Kodit të Drejtësisë Penale për të Mitur dhe konceptet e përfshira rishtazi në legjislacionin penal shqiptar.  Sa më sipër, ndërhyrja paraqitet si risi për t’iu përshtatur kërkesave të kohës si dhe ndyshimeve ligjore në kuadër të Reformës në Drejtësi, si dhe garantimi i vecantë i mbrojtjes së të drejtave të fëmijëve, garanci e drejtëpërdrejtë me miratimin dhe hyrjen në fuqi të Kodit të Drejtësisë Penale për të Mitur.  Një problem i madh për të cilin është bërë ndërhyrja në këtë ligj është edhe përmirësimi i dispozitës së ekzekutimit të masave mjeksore. Në kuadër të reformës në sistemin penitenciar, në përputhje edhe me orientimet e GJEDNJ, kemi vendosur që institucionet e veçanta për personat e papërgjegjshëm që kanë kryer një vepër penale, të mos ekzistojnë më në radhët e institucioneve përbërëse të sistemit penitenciar, për rrjedhojë të mos jenë më në varësi të Ministrisë së Drejtësisë por të kalojnë në varësi të Ministrisë së Shëndetësisë.  Jo pak i rëndësishëm në kuadër të reformës në sistemin penitenciar është edhe ekzekutimi i dënimit me gjysëm liri. Në ligjin për të drejtat e të dënuarve dhe të paraburgosurve kemi parashikuar vendosjen e tyre në institucione të hapura dhe për këtë arsye është parë e nevojshme përmirësimi i normës që merret me ekzekutimin e këtij dënimi.    Duke qënë se në kuadër të reformës në sistemin penitenciar, kemi parashikuar edhe bërjen e një ligji për Shërbimin e Provës, është e domosdoshme shfuqizimi i neneve të ligjit për ekzekutimin e vendimeve penale që parashikojnë kompetencat e këtij institucioni.  Një aspekt tjetër pse është e rëndësishme ndërhyrja në këtë ligj, lidhet përsëri me rekomandimet e GJEDNJ përsa i përket afateve të ekzekutimit të vendimeve penale. Për këtë qëllim kemi bërë ndërhyrje për të saktësuar afatet e ekzekutimit për të gjitha organet përbërëse të zinxhirit të ekzekutimit të vendimeve penale. Për këtë arsye kemi parashikuar në mënyrë eksplicite edhe përgjegjësi penale administrative dhe/ose penale të prokurorit në rastet kur nuk ekzekuton vendimin në përputhje me përmbajtjen e këtij ligji.  Është parë e nevojshme edhe ndërhyrja për rregullimin e dënimeve plotësuese dhe sidomos shtimi i një dispozite për mënyrën e ekzekutimit të dënimit të heqjes së përgjegjësisë prindërore. | | |
| **OBJEKTIVAT**  *Cilat janë objektivat dhe efektet e synuara të propozimit?*  Objektivat kryesore të këtij propozimi janë:   1. Duke qënë se këmi të bëjmë me një reformë në sistemin penitenciar, objektivi më i rëndësishëm është krijimi i një pakete ligjore me norma të ndërvarura dhe funksionale me njëra tjetrën që rregullojnë aspekte të ndryshme të këtij sistemi. Në këtë kuadër një rol të rëndësishëm luan edhe miratimi i ndryshimeve të këtij ligji. 2. Të rritet profesionalizmi gjatë ushtrimit të profesionit të organit procedues duke sjell përgjegjësi administrative dhe/ose penale në rastet e mosekzekutimit të vendimit në përputhje me përmbajtjen e tij; 3. Të rritet bashkëpunimi midis organeve përgjegjëse ne ekzekutimin e vendimeve penale; 4. Të përmirësohet procedura për ekzekutimin të vendimit me gjysëm liri për shkak se në ligjin për të drejtat e të dënuarve kemi parashikuar vendosjen e tyre në institucione të hapura. 5. Të përmirësohet mënyra e ekzekutimit të dënimeve për të mitur, në zbatim të Kodit të Drejtësisë Penale për të Mitur. | | |
| **OPSIONET E POLITIKAVE**  *Cilat janë opsionet kryesore të politikave, duke përfshirë mënyrat ndaj rregullimit? Duhet të bëni krahasimin e avantazheve/përfitimeve kryesore dhe të disavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.*  Opsioni 0 – *status quo-ja –* qëndrimi në gjendjen aktuale, nuk reflekton ndryshimet që po pësonë legjislacioni në sistemin penitenciarë në vendit tonë si dhe të përmirësohen në kuadër të reformës në sistemin e drejtësisë*.*  Opsioni 1 (rregullator): – Ndryshimi i ligjit 8331, datë 21.04.1998 “Për ekzekutimin e vendimeve penale”, i ndryshuar.  Opsioni 2 (rregullator): – Rregullimi me ligj të ri i procedurës së ekzekutimit të vendimeve penale. | | |
| **ANALIZA E NDIKIMEVE**  *Cilat janë ndikimet e opsionit të preferuar? Kjo duhet të përfshijë ndikimet me vlerë monetare të përcaktuar dhe ndikimet pa vlerë monetare të përcaktuar mbi buxhetin dhe bizneset.*  **Ndikimet ekonomike:**  **Kosto në buxhetin e shtetit:** Projektligji nuk sjell kosto shtesë në buxhetin e shtetit si dhe procesi i politikbërjes, realizohet për të mundësuar zbatimin e lehtë dhe të shpejtë të tyre të procedurave të ekzekutimit të vendimeve penale.  **Përfitimet në buxhetin e shtetit**: Rritja e efektshmërisë në mënyrën e ekzekutimit të vendimeve penale, pa kosto shtesë në buxhetin e shtetit.  **Përfitimet në buxhetin e gjykatave**: Rritja e efektshmërisë në mënyrën e ekzekutimit të vendimeve penale, pa kosto shtesë në buxhetin e gjykatave.  **Përfitimet në buxhetin e pushtetit vendor**:  **Ndikimet sociale:**  -Rritja e bashkëpunimit të organeve përgjegjëse për ekzekutimin e vendimeve penale;  - ndërgjegjësim i institucioneve që procedojnë me ekzekutimin e vendimeve penale për të proceduar në një kohë të shpejtë si dhe pa sjell pengesa mbi ekzekutimin e vendimeve.  - Garantimi i të drejtave të të miturve në ofrimin e mjediseve ose shërbimeve që mbështesin kohezionin e komunitetit apo në mënyrat e tjera që ndikojnë në cilësinë e jetës së të miturve. | | |
| **ARSYETIMI I OPSIONIT TË PREFERUAR**  *Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare.*  Opsioni i rekomanduar/i preferuar është:  **Opsioni 1: Ndryshimi i ligji 8331,** datë 21.04.1998 “Për ekzekutimin e vendimeve penale”, i ndryshuar. Ky opsion do të mundësojë arritjen e objektivave të përcaktuar me qëllim unifimin e sistemin penitenciarë në kudër të reformës në sistemin e drejtësisë si dhe në kuadër të përmirësimit të paketës penitenciare dhe në zbatim të drejtëpërdrejtë të Kodit të Drejtësisë penale për të Mitur.  Ndryshimet në ligjin ekzistues, si dhe në kushtet që ky projektligj nuk passjell efekte financiare në buxhetin e shtetit apo në buxhetin e institucioneve që ekzekutojnë vendimet penale është një opsion i preferuar për ndikimin pozitive në rregullimin e mënyrës së ekzekutimit të vendimeve penale si dhe përmirëson në mënyrë të drejtëpërdrejtë trajtimin e të miturve duke u garantuar atyre një mjedis të përshtatshëm në përputhje me nevojat specifike që ato kanë.   |  |  |  |  | | --- | --- | --- | --- | | **2018** | **2019** | **2020** | **2021** | | **---------------** | **-------------------** | **-----------------** | **-------------------** | | | |
| **KONSULTIMI**  *Jepni një përmbledhje të çdo konsultimi të kryer (me kë dhe si jeni konsultuar?), çfarë pikëpamjesh janë shprehur, si janë trajtuar ato, domethënë çfarë ndryshimesh janë pranuar dhe çfarë janë refuzuar dhe arsyet pse?)*  Kjo rubrikë do të plotësohet pas procesit të konsultimit publik. | | |
| **ZBATIMI DHE MONITORIMI**  *Si do të organizohen zbatimi dhe monitorimi?*  Pas hyrjes në fuqi të ligjit, Ministri i Drejtësisë, Ministri përgjegjës për rendin publik si dhe Prokurori i Përgjithshëm ngarkohet të mbikëqyrin mbarëvajtjen e ekzekutimit të vendimeve.  Monitorimi në nivel makro do të realizohet nga struktura përkatëse përgjegjëse në Ministrinë e Drejtësisë Prokuroria e Përgjithshme si dhe Ministri përgjegjës për rendin publik. | | |

|  |
| --- |
| **PJESA 2: BAZA KRYESORE E ANALIZËS DHE E PROVAVE** |

# 

* ***Jepni kontekstin e politikës***

Në kontekstin e sistemit të drejtësisë shqiptare, ligji për ekzekutimin e vendimeve penale është miratuar në 1998, por ky li ka pësuar ndryshime të herpashershme për t’iu përshatatur dhe përmirësuar mënyrën e ekzekutimit të vendimeve penale. Për shak të vështirësive të hasura gjatë praktikës në ekzekutimin e vendimeve gjyqësore, ky ligj u rishikua në 2018, me nismën e një deputeti, duke pasjell përmirësime të dukshme në këtë ligj.

Megjithatë në kuadër të Reformës në Drejtësi si dhe në kuadër të reformës së sistemit penitenciarë është parë I nevojshëm dhe I domosdoshëm ndërhyrja në këtë ligj për ta përmirësuar në kuadët të ndryshimeve që po pëson edhe legjislacionin mbi sistemin e policisë së burgjeve, të shërbimit të provës, shërbimit të kontrollit të brendshëm si dhe të drejtat dhe trajtimin e të dënuarve në sistemin e burgjeve.

Gjithashtu Kodi i Drejtësisë penale për të Mitur (ligj nr.37/2017) ngarkon në një sërë dispozitash të tij, si dhe koncepteve të reja në Kodin e drejtësisë penale për të miturit do të rrisë volumin e punës së institucioneve që ekzekutojnë vendimet penale. Miratimi i Kodit të drejtësisë penale për të miturit, sjell nevojën e reflektimit dhe harmonizimit të këtyre parashikimeve edhe me aktet që rregullojnë veprimtarinë e shërbimit të provës.

# Problemi në shqyrtim

* ***Përshkruani natyrën e problemit***
* ***Identifikoni shkaqet e problemit. .***
* ***Përshkruani shtrirjen e problemit.***
* ***Identifikoni grupet e prekura nga ky problem - qeveria / biznesi / shoqëria civile / qytetarët.***
* ***Vlerësoni nëse problemi mund të trajtohet ose jo përmes një ndryshimi të politikave.***

# Përmirësimi i ligjit për ekzekutimin e vendimeve penale, ka ardhur në rritje si rezultat i nevojave për ndërhyrje gjatë zbatimit të vendimeve të marra nga gjykatat e rretheve gjyqësore si dhe me shtimin e detyrave në bazë të parashikimeve të reja ligjore, siç është Kodi i Drejtësisë Penale për të Miturit si dhe reforma në sistemin penitenciarë.

# Problematikat që janë hasur gjatë zbatimit në praktikë konsistojnë në:

# Vështirësi në procedurën që ndiqet për ekzekutimin e vendimeve penale;

1. Vështirësi në bashkpunimin e organeve të prokurorisë, policisë së shtetit, shërbimit të provës si dhe sistemit të burgjeve.
2. Mosrespektim i afateve për fillimin dhe vazhdimin e procedurës së ekzekutimit, pasi gjykata nuk e dërgon vendimin në një kohë të arsyeshme por edhe prokurori nuk aktivizohet vetë në një kohë sa më të shkurtër për të marrë vendimin dhe për të nxjerrë urdhërin e ekzekutimit.
3. Problematike është ekzekutimi i masave mjeksore nëpër burgje.
4. Problem është ekzekutimi i dënimit plotësues heqja e përgjegjësisë prindërore.
5. Problematike janë mënyra e ekzekutimit të dënimeve për të mitur për shkak të miratimit të Kodit të drejtësisë penale për të Mitur.

# Arsyeja e ndërhyrjes

* *Shpjegoni pse qeveria planifikon të ndërhyjë dhe pse është e nevojshme.*
* *Shpjegoni se çfarë shpreson të trajtojë qeveria nëpërmjet kësaj ndërhyrjeje.*
* *Identifikoni shkallën e ndërhyrjes së qeverisë që nevojitet për të trajtuar problemin.*
* *Shpjegoni se si i mbështet kjo ndërhyrje objektivat e nivelit të lartë të qeverisë.*
* *Rendisni punën ekzistuese që është realizuar tashmë.*

Në pikën 3.1 “Shteti Ligjor dhe Drejtësia e Re” të Programit të Qeverisë Shqiptare 2017-2021, pjesë e rëndësishme e arkitekturës së re të sistemit të drejtësisë, do të jetë edhe reformimi i institucioneve penitenciare, burgjet dhe paraburgimet, si dhe shërbimi i provës, me qëllim rritjen në mënyrë efektive të veprimtarisë së këtyre institucioneve ligjzbatuese në ekzekutimin e vendimeve penale. Ndërhyrja e qeverisë është e domosdoshme për të ngritur kapacitetet njerëzore duke synuar rritjen e profesionalizmit dhe integritetit të stafit të këtij sistemi, si dhe mbështetjen e nevojshme infrastrukturore me qëllim krijimin e lehtësive dhe ofrimin e mundësive për të zhvilluar veprimtarinë e këtij institucioni në mënyrë efikase dhe efiçente. Pa ndërhyrjen e qeverisë dhe ndërmarrjen e kësaj politike rregullatore nuk do të ishte e mundur që institucioni i Shërbimit të Provës në mënyrën si është konceptuar dhe rregulluar sot me akt nënligjor, t’i përgjigjej nevojave dhe ndryshimeve rrënjësore të sistemit dhe objektivave të qeverisë shqiptare, për një sistem drejtësie të pavarur, efiçent, tëpakorruptuar, profesional dhe të aksesueshëm nga qytetarët.

Ndërhyrja e qeverisë është gjithashtu e justifikuar për shkak të rikonceptimit të sistemit të drejtësisë shqiptare, si dhe në sajë të ndryshimeve dhe miratimeve të ligjeve të reja në kuadër të Reformës në Drejtësi, të cilat diktojnë nevojën e parashikimeve të reja ligjore me qëllim përmbushjen e objektivave dhe synimeve të kësaj reforme.

Fryma që ka përshkruar ndryshimet është ajo e harmonizimit të ligjit me ligje të tjera që ndikojnë në trajtimin e personave që janë objekt i vendimeve penale. Në përputhje me nenin 17 të Kushtetutës qëllimi i ndryshimeve ka qenë harmonizimi i ligjeve me qëllim që të ketë një përmirësim të zbatimit të dispozitave dhe të përfitimeve direkte që kanë individët nga norma të qarta dhe lehtësisht të aplikueshme, duke shmangur burokracinë e tepërt dhe subjektivizmin e funksionarëve publikë dhe duke bërë që pasojat te individët të jenë sa më pak të dëmshme. Si ilustrim mund të përdorim afatet e zbatimit për ato masa që duhet të jenë të menjëhershme,duke rregulluar një sërë dispozitash që mundësojnë eliminimin e burokracisë ndërmjet gjykatës dhe prokurorisë për masat e menjëhershme dhe duke garantuar zbatimin e tyre në mënyrë imediate dhe pa vonesë.

Janë eliminuar nga projektakti dispozita që bien ndesh me dispozita të rregulluara në mënyrë të detajuar në ligje të tjera dhe që vetëm shtonin konfuzionin dhe mund të shkaktonin pabarazi në trajtim.

Janë rregulluar dispozitat në lidhje me konfiskimin dhe sekuestrimin e pasurisë së personave të dënuar me vendime penale duke bërë efikas procedurat dhe duke shmangur tejzgjatjen e proceseve dhe duke rritur mundësinë për të realizuar me sukses sekuestrimin dhe konfiskimin e mjeteve me të cilat është kryer vepra penale por edhe sekuestrimin dhe konfiskimin e pasurive të ndryshme të cilat janë objekt i vendimeve gjyqësore penale.

Janë detajuar dhe rregulluar kompetencat e prokurorit, organeve penitenciare dhe të Policisë së Shtetit duke zhdërvjelltësuar ndërveprimin mes tyre dhe duke shmangur anomali në kompetenca.

# Objektivi i politikës

* *Vendosni objektiva që korrespondojnë me problemin dhe shkaqet e tij.*
* *Sigurohuni që objektivat janë specifikë, të matshëm, të arritshëm, realë dhe në kohë.*

1. Të rritet profesionalizmi gjatë ushtrimit të profesionit të organit procedues duke sjell përgjegjësi administrative dhe/ose penale në rastet e mosekzekutimit të vendimit në përputhje me përmbajtjen e tij.
2. Të rritet bashkëpunimi midis organeve përgjegjëse ne ekzekutimin e vendimeve penale.
3. Të përmirësohet procedura për ekzekutimin të vendimit me gjysëm liri për shkak se në ligjin për të drejtat e të dënuarve kemi parashikuar vendosjen e tyre në institucione të hapura.
4. Të përmirësohet mënyra e ekzekutimit të dënimeve për të mitur, në zbatim të Kodit të Drejtësisë Penale për të Mitur.

# Përshkrimi i opsioneve të shqyrtuara

* *Përshkruani opsionin e status quo-së.*
* *Identifikoni dhe përshkruani të gjitha opsionet e politikave që keni marrë parasysh.*
* *Shpjegoni se si janë zgjedhur opsionet e renditura.*

Opsioni 0 – status quo-ja – qëndrimi në gjendjen aktuale, nuk reflekton ndryshimet që po pëson legjislacioni në sistemin penitenciarë në vendit tonë si dhe duhet të përmirësohet në kuadër të reformës në sistemin e drejtësisë.

# Opsioni 1 (rregullator): – Ndryshimi i ligjit 8331, datë 21.04.1998 “Për ekzekutimin e vendimeve penale”, i ndryshuar.

# Opsioni 2 (rregullator): – Rregullimi me ligj të ri i procedurës së ekzekutimit të vendimeve penale.

# Vlerësimi i opsioneve/analizimi i ndikimeve

* *Identifikoni se kush preket.*
* *Identifikoni llojet e ndikimeve për secilin grup të prekur; bëni dallimin midis ndikimeve të drejtpërdrejta dhe jo të drejtpërdrejta.*
* *Për ndikimet e drejtpërdrejta:*
  + *Përshkruani nga ana cilësore ndikimet e drejtpërdrejta mbi grupet e prekura.*
  + *Analizoni nga ana sasiore ndikimet më të rëndësishme të drejtpërdrejta.*
  + *Përcaktoni vlerën monetare të ndikimeve më të rëndësishme të drejtpërdrejta aty ku është e mundur (shih aneksin 1/a për tabelën që mund të përdorni).*
  + *Analizoni ndikimin mbi ndërmarrjet e vogla dhe të mesme.*
* *Për ndikimet jo të drejtpërdrejta:*
  + *Përshkruani nga ana cilësore ndikimet jo të drejtpërdrejta mbi grupet e prekura.*
  + *Analizoni ndikimin mbi konkurrencën.*
* *Diskutoni kufizimin e analizës:*
  + *Jepni supozimet në të cilat janë bazuar parashikimet dhe risqet, të cilave ato u nënshtrohen.*
  + *Tregoni sa të forta, të pavarura dhe të rëndësishme janë provat që mbështesin supozimet.*
  + *Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.*
* *Përmblidhni vlerësimin e opsioneve:*

* + *Paraqisni një pasqyrë përmbledhëse të të gjitha ndikimeve të opsioneve të analizuara.*
  + *Shpjegoni se si ndikimet e të gjitha opsioneve të analizuara krahasohen me njëra-tjetrën.*
  + *Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (shih aneksin 1/b për tabelën që mund të përdorni).*

Në vijim janë identifikuar target-grupet kryesore që preken nga kjo politikë:

* **Të dënuarit**

Shkelësit e vazhdueshëm të ligjit shpesh nuk e kuptojnë efektin shkatërrues të krimeve të tyre mbi viktimat dhe ata mund të fillojnë një proces të reformimit të vetes kur janë të shtrënguar që të përballen me dëmin dhe shqetësimin që kanë shkaktuar.

* **Të miturit**

Një risi e sjellë në legjislacionin shqiptarë është miratimi i Kodit ët Drejtësisë penale për të Mitur, i cili garanton një mbrojtë të drejtëpërdrejtë të të drejtave të miturve të cilët mund të jenë të akuzuar apo të dënuar për kryerjen e një vepre penale.

Për këtë qëllim janë parashikuar dispozita të cilat sigurojnë vendosjen e të miturve në një ambjent të posacëm që siguron nevojat për trajtimin e nevojave të tyre. Njëkohësisht është parashikuar në mënyrë konkrete mënyra e njoftimit të vendimit të të miturit.

**Përfitimi kryesor i drejtpërdrejtë ekonomik :**

Projektligji nuk sjell efekte fianciare në buxhetin e shtetit. Në këto kushte miratimi i projektligjit duke pasur në konsideratë përmirësimin e mënyrës së ekzekutimit të vendimeve penale si dhe ndikimin pozitiv në përmirësimin e trajtimit të të miturve gjatë ekzekutimit të vendimeve penale, është një opsion i preferuar, për shkak të përmirësimit të sistemit dhe mospasjes së kostove shtesë në buxhetin e shtetit.

**Përfitim jo i drejtpërdrejtë ekonomik:**

Nuk ka efekte buxhetore.

**Ndikime sociale**

Propozimi pritet të sjellë**:**

1. Përmirësimi i kushteve të trajtimit të të miturve në ekzekutimin e vendimeve penale duke

u vendosur në qendra/ institucione që sigurojnë përmbushjen e nevojave të vecanta të tyre.

1. Përmirësim në mënyrën e ekzekutimit të masave mjeksore duke ditur problemin

shqetësues që ka për shoqërinë trajtimi i personave të papërgjegjshëm.

1. Përmirësohet roli i Policisë së Shtetit në ekzekutimin e vendimeve penale.
2. Përmirësimi i kushteve të trajtimit të të miturve në ekzekutimin e vendimeve penale duke

u vendosur në qendra/ institucione që sigurojnë përmbushjen e nevojave të vecanta të

tyre. Të rritet profesionalizmi gjatë ushtrimit të profesionit të organit procedues duke pasjell përgjegjësi administrative dhe/ose penale në rastet e mosekzekutimit të vendimit në përputhje me përmbajtjen e tij;

1. Të rritet bashkëpunimi midis organeve përgjegjëse ne ekzekutimin e vendimeve penale;
2. Të përmirësohet procedura për ekzekutimin të vendimit me gjysëm liri për shkak se në

ligjin për të drejtat e të dënuarve kemi parashikuar vendosjen e tyre në institucione të hapura.

1. Të përmirësohet mënyra e ekzekutimit të dënimeve për të mitur, në zbatim të Kodit të

Drejtësisë Penale për të Mitur

# Arsyetimi i opsionit të preferuar

* *Zgjidhni opsionin e preferuar, bazuar në analizë.*
* *Shpjegoni arsyetimin tuaj.*

# Opsioni 1 (rregullator): – Ndryshimi i ligjit 8331, datë 21.04.1998 “Për ekzekutimin e vendimeve penale”, i ndryshuar. Ky opsion është i preferuar për shkak se objektivat që synon të arrijë ky projektligj lidhen me:

1. Përmirësimin e kuadrit ligjor ekzistues në lidhje me ekzekutimin e masave edukuese dhe mjekësore dhe krijimin e institucioneve të posaçme për ekzekutimin e këtyre masave.
2. Garantimin e ekzekutimit të drejtë dhe të njëjtë të vendimeve gjyqësore në respektim të parimit të lirisë dhe sigurisë së personit.
3. Ridimensionimin e rolit të gjykatës dhe të prokurorit në ekzekutimin e dënimeve penale, duke synuar rritjen e efektshmërisë së sistemit të ekzekutimit.
4. Zhvillimin e mëtejshëm të sistemit të burgjeve bazuar në harmonizimin e vazhdueshëm me standardet ndërkombëtare dhe krijimin e kushteve të nevojshme për zbatimin e tyre.
5. Krijimin e mekanizmave ligjorë dhe institucionalë, të pajisur me burimet e nevojshme materiale dhe njerëzore për trajnimin dhe kualifikimin e vazhdueshëm profesional të stafit të administratës së institucioneve penitenciare dhe të Shërbimit të Provës.

# Çështje të zbatimit

* *Shpjegoni se cila njësi do të jetë përgjegjëse për zbatimin e opsionit të zgjedhur.*
* *Shpjegoni pengesat e mundshme për zbatimin e opsionit të zgjedhur.*
* *Përshkruani masat që do të ndërmerren gjatë zbatimit për të arritur qëllimet e politikës.*
* *Specifikoni të gjitha kërkesat e përputhshmërisë dhe të zbatimit.*

Monitorimi dhe vlerësimi i performancës së këtij institucioni do të realizohet në bazë të një plani vjetor të planifikuar të inspektimit nga struktura përkatëse pranë Ministrisë së Drejtësisë, Ministri përgjegjës për rendin publik, si dhe Prokuroria e Përgjithshme.

**Faza e shqyrtimit/vlerësimit**

* *Jepni një përshkrim të përmbledhur të masave të monitorimit dhe të vlerësimit.*
* *Identifikoni kriteret/treguesit për të matur arritjen e qëllimeve ose progresin drejt tyre.*

Monitorimi dhe vlerësimi i i performancës së këtij institucioni do të realizohet në bazë të një plani vjetor të planifikuar të inspektimit nga struktura përkatëse pranë Ministrisë së Drejtësisë, Ministri përgjegjës për rendin publik, si dhe Prokuroria e Përgjithshme.

**Raporti i vlerësimit të ndikimit - Shtojca 2/a**

***Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në*.**

**Raporti i ndikimit të vlerësimit - Shtojca 2/a**

***Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në*.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Viti 1 | Viti 2 | Viti 3 | Viti 4 | Viti 5 | Viti 6 | Viti 7 | Viti 8 | Viti 9 | Viti 10 |
| **Faktori zbritës** |  |  |  |  |  |  |  |  |  |  |
| Kosto për buxhetin – një herë |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| Kosto për biznesin – një herë |  |  |  |  |  |  |  |  |  |  |
| Kosto për biznesin – në vazhdim |  |  |  |  |  |  |  |  |  |  |
| Kosto për grupet e tjera – një herë |  |  |  |  |  |  |  |  |  |  |
| Kosto për grupet e tjera – në vazhdim |  |  |  |  |  |  |  |  |  |  |
| **Kosto në total** |  |  |  |  |  |  |  |  |  |  |
| **Kosto e zbritur në total** = Kosto në total x faktorin zbritës |  |  |  |  |  |  |  |  |  |  |
| Përfitimi për buxhetin – në vazhdim |  |  |  |  |  |  |  |  |  |  |
| Përfitimi për biznesin – një herë |  |  |  |  |  |  |  |  |  |  |
| Përfitimi për biznesin – në vazhdim |  |  |  |  |  |  |  |  |  |  |
| Përfitimi për grupet e tjera – njëherë |  |  |  |  |  |  |  |  |  |  |
| Përfitimi për grupet e tjera – në vazhdim |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| **Përfitimi në total** |  |  |  |  |  |  |  |  |  |  |
| **Përfitimi i zbritur në total** = Përfitimi në total x faktorin zbritës |  |  |  |  |  |  |  |  |  |  |
| **Vlera aktuale e kostos në total** |  |
| **Vlera aktuale e përfitimit në total** |  |
| **Vlera aktuale neto (VAN) =** Vlera aktuale e përfitimit në total – Vlera aktuale e kostos në total |  |

**Raporti i ndikimit të vlerësimit - Shtojca 2/b**

***Tabelë: Vlera aktuale neto në total e çdo opsioni***

|  |  |  |  |
| --- | --- | --- | --- |
| **Opsioni** | **Vlera aktuale në milionë lekë** | | **Vlera aktuale neto në milionë lekë** |
| **Kosto** | **Përfitimi** |
| Opsioni 1 |  |  |  |
| Opsioni 2 |  |  |  |